<classify> BADI MCHOMOLO MTOTO hatumwi dukani,ndio kauli ambayo inatumiwa na mashabiki wengi kuelekea mchezo wa kesho wa nusufainali ya pili ya Ligi ya Mabingwa Ulaya pale Liverpool watakapo shuka dimbanikuwakaribisha Barcelona. Hii ni wiki ya mwishokwa miamba minne kuoneshana ubavu wao ili mbili ziweze kufuzu hatua ya fainali,wakati huo mbili zikisalia. Wiki iliopita tulionaushindani wa hali ya juu kwa timu hizo nne ambazo ni Ajax, Tottenham, Liverpoolna Barcelona, lakini wiki hii kila mmoja ana lengo la kufuta makosaaliyoyafanya katika mchezo uliopita ili kujihakikishia anaingia fainali. Liverpool vs Barcelona Wengi wanasubiri keshokuona nini kinaweza kutokea kwenye mchezo huu ambao Liverpool wanajiandaa nambinu mpya za kutaka kupindua matokeo kwenye uwanja wa nyumbani. Wiki iliopita tulionaBarcelona wakiutumia vizuri uwanja wa nyumbani Camp Nou huku wakishinda mabao3-0, jambo ambalo linaweza kuwa ngumu kwa Liverpool kulifanya wakiwa nyumbani. Liverpool wameruhusumabao mengi ugenini na wao bila ya kupata bao, hivyo wanahitaji kufanya kazi yaziada ili kuhakikisha wanalipa kisasi hicho na kuingia fainali. Wakiwa na lengo lakutaka kurudisha mabao yote matatu, watakuwa na kazi ya kumzuia mshambuliajihatari Lionel Messi hasiwezi kuwaadhibu tena baada ya kuwafunga mabao mawilipeke yake kwenye mchezo uliopita. Barcelona wao lengo laokubwa ni kuhakikisha wanalinda lango lao wasiruhusu kufungwa bao au wasifungwemabao kufikia matatu, lakini huku wakifanya hayo watakuwa na jukumu la kutafutabao la ugenini. Barcelona hawana kazikubwa ya kuwaumiza kichwa kwa kuwa waliweza kufanya hivyo wakiwa kwenye uwanjawa nyumbani, kikubwa ambacho watakuwa wanakiangalia ni kuhakikisha wanamilikisana mpira. Hata hivyo kwa upandewa Liverpool wanatakiwa kujitoa muhanga kwa kiasi kikubwa kwa kufanya kilaliwezekanalo ili kupata ushindi mnono. Chochote kinawezakutokea kwenye mchezo wa mpira wa miguu, Liverpool wanaamini wanaweza kupatamatokeo mazuri kwenye uwanja wa nyumbani na kuingia fainali, wakati huoBarcelona wakiamini tayari mguu mmoja umeingia fainali kilichobaki ni kumaliziamchezo huo wa mwisho kesho. Ajax vs Tottenham Ajax ni timu ambayo imeshangaza wengi msimu huukwenye michuano ya Ligi ya Mabingwa Ulaya, imeweza kuwatoa vigogo kwenyemichuano hiyo kama vile mabingwa watetezi Real Madrid pamoja na Juventus. Kutokana na umoja wao wakiwa uwanjani, wanapewanafasi kubwa ya kufanya vizuri na kuingia hatua ya fainali. Katika mchezo wa awali ambapo Ajax walikuwa ugenininchini Uingereza, waliweza kuibuka na ushindi mwembamba wa bao 1-0 dhidi yawapinzani hao Tottenham, lakini ushindi huo kwao ulikuwa muhimu sana kwa kuwawalikuwa ugenini. Kesho kutwa watakuwa nyumbani wakipata sapoti kubwakutoka kwa mashabiki wengi ambao watajitokeza kuwapa sapoti kutokana na kilewanacho kifanya. Hii itakuwa mara ya nne kwa timu hizi kukutana, maraya kwanza zilikutana Septemba 16, 19981 kwenye michuano hiyo ambapo Ajaxwalikuwa nyumbani kwenye mzunguko wa kwanza na kukubali kichapo cha mabao 3-1. Mchezo wa marudiano ulipigwa Septemba 29, huku Ajaxwakiwa ugenini walikubali kichapo kingine cha mabao 3-0 na kuondolewa kwenyemichuano hiyo. Wiki iliopita ilikuwa mara ya tatu wanakutana naAjax kufanikiwa kushinda wakiwa ugenini, lakini msimu huu Ajax wanaonekana kuwana umoja wa hali ya juu ambao umewasaidia hadi kufika hapo kwa kuwa wana kikosicha ushindani. Hivyo katika mchezo huo wa kesho kutwa, uishindaniutakuwa mkubwa huku kila timu ikipambana kutafuta bao la ushindi, lakini Ajax hawapotayari kupoteza wakiwa nyumbani, wakati huo Tottenham wakihitaji ushindi wamabao 2-0 ili kusonga mbele au 1-0 ili kwenye kwenye mikwaju ya penalti kwakuwa kila timu itakuwa imeshinda ugenini. Sifa moja wapo ya Ajax ni kushambulia kwa pamoja nakurudi kukaba kwa pamoja, hivyo inawafanya wachezaji wa timu hiyo waonekanewapo wengi uwanjani katika kila eneo ambalo mpira upo, ushindani mkubwautatawala.  <topic>: michezo 